Öyüd (Ey oğul, bil ki, adəmi-bikar)
Ey oğul, bil ki, adəmi-bikar, 
Xüşk olan bir odundu, layiqi-nar. 
Bunu bizdən deyibdilər əqdəm: 
Sənəti olmayan deyil adəm. 
Puç olub getsə dövlətin vayə, 
Yenə sənətdir əldə sərmayə. 
Gər ticarətçün olmasa dövlət, 
Səy qıl, hasil eylə bir sənət. 
Elmdir əhli-sənətin hünəri, 
Elmsiz sənətin nədir səməri? 
Elmsiz sənətin nə miqdarı, 
“Kari-buzinə nist nəcari” 
 
XIX əsrin şeirləri